Robert Wilhelm Ekman

**Robert Wilhelm** (**R. W.**) **Ekman** (13. elokuuta 1808 Uusikaupunki – 19. helmikuuta 1873 Turku) oli merkittävä suomalaisen romanttisen muotokuvamaalauksen ja varhaisen kansallisromantiikan taidemaalari ja opettaja.

## Elämänvaiheet
### Lapsuus ja taideopinnot
R. W. Ekman syntyi Uudessakaupungissa säätyläisperheeseen. Hänen vanhempansa olivat lääkäri, pormestari Karl Kristoffer Ekman ja Sara Elisabet o.s. Gadolin. Robert Wilhelmin ollessa kymmenvuotias molemmat vanhemmat kuolivat. Perheeseen jäi viisi orpoa, jotka sijoitettiin kasvatuskoteihin. Koulunkäynti jäi puutteelliseksi, eikä yliopisto-opintoihin ollut mahdollisuutta.

Ekman opiskeli ensin kotimaassa Gustaf Wilhelm Finnbergin johdolla, mutta aloitti vuonna 1824 opinnot veljensä Fredrikin kanssa Ruotsin kuninkaallisessa taideakatemiassa Tukholmassa. Jo opiskeluaikana Ekman suuntautui akateemisen klassismin sijasta kansanelämän kuvauksiin. Ekman valmistui taideakatemiasta 1836, ja opinnoissaan hyvin menestyneelle taiteilijalle myönnettiin suuri matkastipendi. Sen turvin hän vietti useita vuosia vuosina 1837–1844 työskennellen Hollannissa, Ranskassa ja Italiassa. Koska apurahoja ei olisi voinut muuten saada, Ekman siirtyi Ruotsin kansalaiseksi.

### Hovimaalari ja opettaja

Palattuaan Tukholmaan Ekman sai *agréen* arvon eli hänet hyväksyttiin akatemian jäseneksi vuonna 1844. Nimitykseen liittyi kuninkaallisen hovi- ja historiamaalarin arvonimi. Vuonna 1845 Ekman palasi Turkuun, jossa aloitti Turun tuomiokirkon koristamisen seinämaalauksilla. Tuomiokirkon suuritöiset freskot Kaikkien pyhien kappeliin, kirkon kuoriosaan, valmistuivat vuonna 1854.

Asuttuaan Suomessa kymmenen vuotta Ekman otti vuonna 1855 takaisin Suomen kansalaisuuden. Muutettuaan Turkuun Ekman alkoi maalarimestari Carl Gustaf Söderstrandin kanssa puuhata kuvataiteen opetusta. He olivat tunteneet toisensa jo 20 vuotta. He olivat työskennelleet Tukholman taideakatemiassa samaan aikaan.  Ekman oli kahdeksan vuotta Söderstrandia nuorempi.  Vuonna 1830 perustetun Turun piirustuskoulun johtajaopettajana Ekman toimi vuosina 1846–1873. Hänen aikanaan Turun piirustuskoulussa kehitettiin erityisesti elävän mallin maalaamista paljon aikaisemmin kuin Helsingin piirustuskoulussa edes maalattiin alastonmallia.

## Tuotanto
Ekman oli kiinnostunut maansa historiallisesta menneisyydestä ja kansanelämästä. Hänen tuotannossaan on 1850-luvulta lähtien muinaissuomalaisia aiheita sekä kansanelämänkuvauksia rahvaan asuinsijoilta.

Ekmanin haaveena oli Kalevalan sankaritarujen kuvittaminen. Suuresta innostuksesta ja suunnittelusta huolimatta aiheesta ei kuitenkaan syntynyt valmista, koska kukaan ei suostunut suunnitelman rahoittajaksi. Ekman rinnasti kalevalaisen muinaissuomalaisuuden antiikin Kreikan mytologioihin. Kalevalaisista aiheista syntyi kymmeniä harjoitelmia ja luonnoksia, joista osan Ekman julkaisi painokuvina. Hänen kalevalainen pääteoksensa *[[Väinämöisen soitto]]* valmistui vuonna 1866.

Ekman oli Suomen taiteilijaseuran jäsen, ja kunniajäsenyyden hän sai 1864. Ekmanin puoliso oli Josefina o.s. Pippingsköld.

Hänen teoksiaan on julkisissa kokoelmissa: 
Ateneumin, Turun, Tampereen ja Imatran taidemuseossa, Kansallismuseossa, Cygnaeuksen galleriassa ja Serlachiuksen taidemuseossa. 
Ulkomailla: Konstmuseet, Göteborg, Ruotsi, Norrköpings museum, Ruotsi, Gripsholmin linna, Ruotsi, Drammens Kunstforening, Norja.

Ekmanin julkisia taideteoksia ovat Turun tuomiokirkon freskomaalaus 1850–1854 sekä yli 30 alttaritaulua, muun muassa Helsingin Vanhankirkon 1846–1848, Sääksmäen 1847, Viitasaaren 1849, Sauvon 1853, Oulun 1859, Tammelan 1860, Vaasan 1861, Porin 1863, Paimion 1865, Marttilan, Perttelin 1871 ja Vimpelin 1872 kirkkojen alttaritaulut.

## Kuvia teoksista

Tiedosto:Battle of Tykocin 1831.jpg|*Tykocinin taistelu*, 1831.
Tiedosto:Robert Wilhelm Ekman - Reading woman.jpg|*Lukeva nainen*, 1838.
Tiedosto:Mikael Agricola luovuttaa Uuden testamentin suomennoksen kuningas Kustaa Vaasalle.jpg|*Mikael Agricola luovuttaa Uuden testamentin suomennoksen kuningas Kustaa Vaasalle*, 1853.
Tiedosto:St Henrik dop Kuppis R.W. Ekman.jpg|*Piispa Henrik kastaa suomalaiset Kupittaan lähteellä*, 1854.
Tiedosto:Robert Wilhelm Ekman, Porvoon valtiopäivien avajaiset.jpg|*[[Porvoon valtiopäivien avajaiset 1809 (R. W. Ekman)|Porvoon valtiopäivät 1809]]*, 1858.
Tiedosto:Porvoon valtiopäivät hallitsijanvakuutus 1809. teos. R. W. Ekman.tif|Frans Oskar Liewendalin viivakynä luonnos, Porvoon valtiopäivien maalauksesta, 1858. jossa hahmot on numeroitu ja nimetty, näytteillä Porvoon tuomiokapitulin talon yläsalissa.
Tiedosto:Ilmatar.jpg|*Ilmatar*, 1860.
Tiedosto:Lemminkäisen äiti Tuonelassa.jpg|*Lemminkäisen äiti Tuonelassa*, 1862.
Tiedosto:Valtiopäivät 1863.jpg|*[[Keisari Aleksanteri II julistaa vuoden 1863 säätyvaltiopäivät avatuiksi]]*, 1865.
Tiedosto:Väinämöisen soitto1.jpg|*[[Väinämöisen soitto]]*, 1866.
Tiedosto:Robert Wilhelm Ekman - Kreeta Haapasalo Playing the Kantele in a Peasant Cottage.jpg|*[[Kreeta Haapasalo soittaa kannelta talonpoikaistuvassa|Kreeta Haapasalo soittaa kannelta talonpoikaistuvassa]]*, 1869.


## Palkinnot ja tunnustukset
*Perintöprinssi Oskarin palkinto vuodesta 1825 alkaen useana vuonna.
*Ruotsin kuninkaallisen taideakatemian agré 1836.

## Kirjallisuutta
* 
* 
* 

## Lähteet

## Aiheesta muualla

### Yleistä
* 
* Robert Wilhelm Ekman Valtion taidemuseon kokoelmissa. 
* Turun taidemuseo. 
* Till "Fänrik Ståls sägner" tolf teckningar — Vänrikki Stoolin tarinoista kaksitoista kuvausta. R. W. Ekman. Helsinki 1869. Kansalliskirjaston kappaleen digitaalinen kopio.
* 

### Tunnetuimpia teoksia
*  Maisema Subiacosta, 1844. 
* Magnus Dahlström lapsena, 1864. 
* Osteria con cucina, Italialainen majatalo, 1846. 
* Kreeta Haapasalo soittaa kannelta talonpoikaistuvassa, 1868. 
* Talvikalastusta Turun linnan ulkopuolella, 1872. 
* Teoksia. Valtion taidemuseon luettelo.